**Učiteľ prvého stupňa základnej školy s prvou atestáciou**

**Meno a priezvisko :**

**Platnosť od :**

**Požadovaný stupeň vzdelania: vysokoškolské vzdelanie druhého stupňa**

**Kompetenčný profil**

|  |  |  |
| --- | --- | --- |
| **Oblasti** | **Kompetencie** | **Poznámky** |
| 1. **Žiak** | * 1. Identifikovať vývinové a individuálne charakteristiky žiaka   2. Identifikovať psychologické a sociálne faktory učenia sa žiaka   3. Identifikovať sociokultúrny kontext vývinu žiaka |  |
| 1. **Výchovno-vzdelávací proces** | * 1. Ovládať obsah a didaktiku vyučovacích predmetov   2. Plánovať a projektovať vyučovanie   3. Realizovať vyučovanie   4. Hodnotiť priebeh a výsledky vyučovania a učenia sa žiaka |  |
| 1. **Profesijný rozvoj** | * 1. Plánovať a realizovať svoj profesijný rast a sebarozvoj   2. Stotožniť sa s profesijnou rolou a školou |  |

**Oblasť 1. Žiak**

|  |  |  |
| --- | --- | --- |
| **Kompetencia: 1.1 Identifikovať vývinové a individuálne charakteristiky žiaka** | | **Poznámky** |
| *Požadované vedomosti* | * poznať zákonitosti psychického vývinu a osobitosti žiaka príslušného vekového obdobia * poznať metódy a nástroje identifikácie vývinových a individuálnych charakteristík žiaka |  |
| *Požadované spôsobilosti* | * identifikovať individuálne charakteristiky žiaka a kognitívne, afektívne a psychomotorické poruchy * rozumieť individualite každého žiaka bez predsudkov a stereotypov |  |
| *Preukázanie kompetencií* | * vyberá a používa metódy a nástroje (dotazník pre zákonného zástupcu žiaka, pozorovanie a pod.) na identifikáciu problémov a prekážok v sociálnom, morálnom a charakterovom vývine žiaka * interpretuje výsledky pedagogickej diagnostiky a vyvodí závery na optimalizáciu vyučovacích stratégií |  |
| **Kompetencia: 1.2 Identifikovať psychologické a sociálne faktory učenia sa žiaka** | | **Poznámky** |
| *Požadované vedomosti* | * poznať štýly učenia sa žiakov, metódy ich diagnostikovania a faktory, ktoré ich ovplyvňujú * poznať metódy a nástroje identifikácie faktorov učenia sa žiaka |  |
| *Požadované spôsobilosti* | * identifikovať učebný štýl a individuálne výchovno-vzdelávacie potreby žiakov (intaktní žiaci, žiaci so špeciálnymi potrebami) a špecifické vývinové poruchy učenia sa * rozumieť rôznym spôsobom učenia sa žiaka v závislosti od psychických, fyzických a sociálnych podmienok |  |
| *Preukázanie kompetencií* | * vyberá a používa metódy na odhalenie príčin, problémov a prekážok v učení sa žiaka (poznávacích schopností, motivácie k učeniu a individuálnych vzdelávacích potrieb žiakov) * interpretuje výsledky pedagogickej diagnostiky a vyvodí závery na optimalizáciu vyučovacích stratégií |  |
| **Kompetencia: 1.3 Identifikovať sociokultúrny kontext vývinu žiaka** | | **Poznámky** |
| *Požadované vedomosti* | * identifikovať charakteristiky žiaka vyplývajúce z jeho sociokultúrneho prostredia * rozumieť odlišnostiam žiakov bez predsudkov a stereotypov a identifikovať ich v obsahu a procese vzdelávania |  |
| *Požadované spôsobilosti* | * identifikovať charakteristiky žiaka vyplývajúce z jeho sociokultúrneho prostredia * rozumieť odlišnostiam žiakov bez predsudkov a stereotypov a identifikovať ich v obsahu a procese vzdelávania |  |
| *Preukázanie kompetencií* | * vyberá a používa vhodné metódy na posúdenie vplyvov sociokultúrneho prostredia na školskú úspešnosť žiaka a rozpoznávanie predsudkov a stereotypov * interpretuje výsledky pedagogickej diagnostiky a vyvodí závery na optimalizáciu vyučovacích stratégií a kompenzáciu týchto vplyvov |  |

**Oblasť 2. Výchovno-vzdelávacia činnosť**

|  |  |  |
| --- | --- | --- |
| **Kompetencia: 2.1 Ovládať obsah a didaktiku vyučovacích predmetov** | | **Poznámky** |
| *Požadované vedomosti* | * mať vedomosti a zručnosti zo svojho odboru vrátane interdisciplinárnych väzieb a reflexie rozvoja príslušných vedných odborov * poznať metodológiu pedagogického výskumu * orientovať sa v pedagogickej dokumentácii, ďalšej dokumentácii, ostatných koncepčných a strategických dokumentoch a materiáloch školy * poznať obsah školského vzdelávacieho programu |  |
| *Požadované spôsobilosti* | * vybrať obsah v súlade s požadovanými a očakávanými edukačnými cieľmi a obohacovať ho o školské a regionálne špecifiká * identifikovať a preskúmať spojenia vo vnútri a medzi predmetmi alebo oblasťami učebných osnov * spolupracovať pri aktualizácii školského vzdelávacieho programu v oblasti primárneho vzdelávania * spôsobilosť psychodidaktickej analýzy obsahu * realizovať akčný výskum |  |
| *Preukázanie kompetencií* | * integruje medziodborové poznatky do predmetov primárnej edukácie, overuje integrovaný obsah a zavádza ho do vyučovania * overuje obsahové a didaktické inovácie a zavádza zmeny na základe výsledkov akčného výskumu * aplikuje nové poznatky daného vedeckého/umeleckého odboru a jeho odborovej didaktiky do vyučovania predmetu |  |
| **Kompetencia: 2.2 Plánovať a projektovať vyučovanie** | | **Poznámky** |
| *Požadované vedomosti* | * poznať teoretické východiská plánovania a projektovania výchovno-vzdelávacej činnosti |  |
| *Požadované spôsobilosti* | * plánovať a projektovaťvýchovno-vzdelávaciu činnosť v súlade so školským vzdelávacím programom a individuálnymi potrebami žiakov * vymedziť ciele učenia sa žiakov orientované na rozvoj ich kompetencií a formulovať ich v podobe učebných požiadaviek * uskutočniť didaktickú analýzu učiva – rozložiť obsah učiva na základné prvky (fakty, pojmy, vzťahy, postupy), vybrať základné a rozvíjajúce učivo v kontexte s výchovno-vzdelávacími cieľmi a individuálnymi potrebami žiakov * k cieľom a obsahu učiva navrhnúť učebné činnosti, úlohy pre žiakov a kritériá úspešnosti žiaka v riešení úloh * reflektovať skutočný proces učenia sa žiakov a porovnať ho s naprojektovaným procesom a uskutočniť korekcie * vytvoriť individuálny výchovno–vzdelávací plán pre žiakov so špeciálnymi výchovno-vzdelávacími potrebami * akceptovať aktivitu a tvorivosť žiakov pri plánovaní výchovno-vzdelávacej činnosti |  |
| *Preukázanie kompetencií* | * zaraďuje do tematických výchovno-vzdelávacích plánov vlastné projekty na riešenie problémov v učení, správaní žiakov a na rozvoj nadania a kompenzáciu znevýhodnenia žiakov |  |
| **Kompetencia: 2.3 Realizovať vyučovanie** | | **Poznámky** |
| *Požadované vedomosti* | * poznať metódy a formy podporujúce aktívne učenie sa žiaka * poznať stratégie, metódy a formy rozvíjania gramotnosti žiaka (čitateľská, finančná, informačná a pod.) * poznať metódy a stratégie personálneho rozvoja žiaka (sebapoznania, sebauvedomenia, sebaúcty, sebadôvery, sebaregulácie, sebarealizácie) * poznať metódy a stratégie sociálneho rozvoja žiakov (komunikácie, empatie, asertivity, vzájomnej pomoci, darovania, delenia sa, spolupráce) * poznať riziká sociálno-patologických javov a možnosti primárnej prevencie a nápravy |  |
| *Požadované spôsobilosti* | * vybrať a využívať metódy a formy vzhľadom na výchovno-vzdelávacie ciele a individuálne výchovno-vzdelávacie potreby žiakov * riadiť učenie sa skupín a celých tried * navrhnúť účinnú stratégiu pre vyučovanie žiaka so vzdelávacími, výchovnými problémami, príp. talentovaného žiaka * efektívne komunikovať so žiakmi, ovplyvňovať pozitívnu klímu v triede a prostredie podnecujúce rozvoj osobnosti žiaka * flexibilne zmeniť naplánovanú činnosť vzhľadom sa aktuálnu situáciu v triede * rozpoznať sociálno-patologické prejavy správania sa žiakov * využívať aktivitu a tvorivosť žiakov pri realizácii vyučovacej hodiny * využívať a vytvárať materiálne a technické zázemie výchovno-vzdelávacej činnosti * oceňovať personálne a sociálne zručnosti žiaka |  |
| *Preukázanie kompetencií* | * analyzuje problémy vo vyučovaní v triede a navrhuje riešenia * realizuje vhodné výchovné a vzdelávacie stratégie na elimináciu problémov a prekážok v učení a správaní sa žiakov * v súlade s cieľmi, učivom a pedagogickou diagnostikou žiakov vytvára diferencované úlohy, overuje a zavádza nové metódy a formy podporujúce aktívne učenie sa žiakov v triede, vrátane žiakov so špeciálnymi výchovno-vzdelávacími potrebami * poskytuje žiakom organizačnú a metodickú pomoc a učebné zdroje na dosiahnutie ich individuálnych učebných cieľov * používa prostriedky pedagogickej komunikácie v triede v náročných sociálnych situáciách (riešenie konfliktov, problémy s disciplínou a pod.) * na základe poznania multikultúrnych špecifík v škole vytvára priaznivé prostredie, identifikuje a rieši vzniknuté multikultúrne konflikty * odhaľuje prejavy sociálno-patologického správania, aktívne spolupracuje so zákonnými zástupcami žiaka a odborníkmi (kolegami) na ich eliminácii * vytvára vlastné didaktické pomôcky |  |
| **Kompetencia: 2.4 Hodnotiť priebeh a výsledky vyučovania a učenia sa žiaka** | | **Poznámky** |
| *Požadované vedomosti* | * poznať teoretické východiská, spôsoby hodnotenia žiaka a ich psychodidaktické aspekty * poznať metodické pokyny týkajúce sa hodnotenia a klasifikácie žiakov |  |
| *Požadované spôsobilosti* | * stanoviť kritériá hodnotenia priebehu a výsledkov učenia žiaka * rozvíjať sebahodnotenie žiakov * hodnotiť žiakov vzhľadom na ich vývinové a individuálne charakteristiky * hodnotiť a klasifikovať žiaka bez predsudkov a stereotypov |  |
| *Preukázanie kompetencií* | * vytvára nástroje na hodnotenie a vyhodnocuje ich spoľahlivosť * overuje a zavádza nové metódy a formy hodnotenia, sebahodnotenia a spätnej väzby vo vyučovaní * vyhodnocuje účinnosť intervencií (zásahov, riešení) pri eliminácii sociálno-patologických javov v spolupráci so zákonnými zástupcami žiaka * vyhodnocuje účinnosť výchovných a vzdelávacích stratégií na elimináciu problémov a prekážok v učení a správaní sa žiakov * vyhodnocuje úspešnosť podpory individuálneho rozvoja žiakov |  |

**Oblasť 3. Profesijný rozvoj**

|  |  |  |
| --- | --- | --- |
| **Kompetencia: 3.1 Plánovať a realizovať svoj profesijný rast a sebarozvoj** | | **Poznámky** |
| *Požadované vedomosti* | * poznať svoje osobné dispozície, hodnoty, silné a slabé stránky a dokázať ich využiť v pedagogickej práci * poznať trendy vývoja spoločnosti a trendy v oblasti výchovy a vzdelávania * poznať systém kariérového rozvoja pedagogických zamestnancov a možnosti kariérového rastu |  |
| *Požadované spôsobilosti* | * stanoviť si ciele svojho profesijného rozvoja a realizovať ich |  |
| *Preukázanie kompetencií* | * vykonáva prieskumno-analytickú činnosť týkajúcu sa poznania stavu vlastnej výchovno-vzdelávacej činnosti a vedúcu k jej zlepšeniu * spolupracuje s kolegami na zlepšovaní kvality výchovno-vzdelávacej činnosti * prezentuje spôsoby autodiagnostiky, sebareflexie a plánovania profesijného rozvoja a dáva spätnú väzbu kolegom, ktorých profesijný rast facilituje |  |
| **Kompetencia: 3.2 Stotožniť sa s profesijnou rolou a školou** | | **Poznámky** |
| *Požadované vedomosti* | * poznať poslanie a ciele pedagogickej profesie a školy * poznať a rešpektovať východiská, princípy a prax profesijnej etiky |  |
| *Požadované spôsobilosti* | * stotožniť sa s poslaním, víziou a deklarovanými hodnotami školy * vystupovať ako reprezentant profesie a školy * stotožniť s rolou facilitátora, účinne komunikovať so sociálnymi partnermi školy |  |
| *Preukázanie kompetencií* | * poskytuje spätnú väzbu kolegom v oblasti ich pedagogickej činnosti a kariérového rastu vedúcu k jej zlepšeniu vo vzťahu k programu rozvoja školy * podieľa sa na internom vzdelávaní v škole ako lektor * prezentuje vlastné pedagogické skúsenosti v odbornej tlači, publikáciách a odborných fórach |  |